गरुड़ पक्षी

गरुड़ एक प्रकार का पक्षी है जो चील और बाज से बड़ा होता है,  किंतु ये गिद्ध से आकार में थोड़ा छोटा है, किंतु इसकी चोंच चील से बड़ी होती है। यह पक्षी दिखने में बाज या चील की तरह ही दिखता है। बाज को संस्कृत भाषा में श्येन कहते है और गरुड़ को महाश्येन ।। गरुड़ को अंग्रेजी भाषा में Eagle और उर्दू में उकाब कहते हैं।। गरुड़ पक्षी का प्रिय भोजन नाग है।यदि ग्रन्थ , पुराण और शास्त्रों की माने तो  जब कोई व्यक्ति मरणासन्न अवस्था में हो और वे गरुड़ पक्षी के दर्शन कर ले तो उसके लिए वह बहुत सौभाग्य की बात होती है और उसे बैकुंठ में स्थान मिलता है और यह पक्षी जाति मुख्यतः भगवान विष्णु के वाहन वैनतेय गरुड़ और  उनके भाई अरुण के वशंज हैं। अरुण ही सूर्य नारायण का सारथी भी  है। गरुड़ पक्षियों की अधिक प्रजातियां विदेशों के साथ साथ भारत में हिमालय उत्तराखंड उत्तर प्रदेश बिहार , झारखंड , छत्तीसगढ़ में है। किन्तु मनुष्य के लालच के कारण गरुड़ पक्षियों की संख्या कम होती जा रही है। पक्षियों का राजा गरुड़ पक्षी को ही माना जाता है । गरूड़ पक्षी की 60 से भी अधिक प्रजातियां है । यथा -बाल्ड ईगल, गोल्डन ईगल, हार्पी ईगल, फिलीपीन ईगल आदि।।